32 



3. Neurotoma Knw. 



Kroppen kort og bred, ikke saa stærkt flad- 

 trykt som hos de foregaaende Slægter. Følehor- 

 nene noget kortere, 3. Led 3 Gange saa langt som 4. 



Larverne paa Løvtræer. 



Oversigt over Arterne. 



1. Vingerne klare 1. nem o rå li s. 



Vingerne med et røgfarvet Baand . 2. flavivéntris. 



1. N. nemorålis L. (punctåta Fabr.). Skinnende 

 sort; Hunnens Hoved med en lille Plet over hvert Øje, 

 en Stribe mellem Følehornenes Rod, indesluttende et lille 

 sort Punkt, en Stribe bag Øjnenes Bagrand og et Par 

 Striber paa Issen hvide, Hannens kun med en hvid Plet 

 over hvert Øje. Pronotums Bagrand, Vingeskællene og 

 Pletter paa Bagkroppens Ryg- og Bugside, hos Hunnen 

 tillige Pletter paa Mesonotum, Scutellum og Metascutellum 

 hvide. Benene gule. Hofterne, Hofteringene paa Forbe- 

 nene og Laarenes Rod sortebrune. L. 7—9 mm. 



Larven er grøn med sort Hoved og en mørk Rygstribe. 



Æggene lægges paa Bladknopperne af Stenfrugttræer 

 i stort Antal paa hvert Blad. Larverne æder det indre af 

 Knopperne, senere spinder de Bladene paa Træerne sam- 

 men til Rør, hvori de opholder sig, til de er fuldvoksne, 

 hvorpaa de forpupper sig i Jorden. Arten kan gøre en 

 Del Skade i Haver. 



Ikke almindelig. Nordsjælland, Falster. April— Maj. 



2. N. flavivéntris Retz. Sort; Bagkroppen i større 

 eller mindre Udstrækning rød. Underansigtet hos Han- 

 nen, en Plet mellem Følehornene hos Hunnen, Følehor- 

 nenes Rod, Kindbakkerne og Vingeskællene hos begge 

 Køn gule. Benene lyst gule. Hofterne, For- og Mellem- 

 benets Hofteringe og Laar hos Hunnen sortplettede. Vin- 

 gerne klare med et røgfarvet Baand under Vingemærket. 

 L. 11 — 14 mm. 



